יצחק יציב

יצחק יציב (שפיגלמן) (2 במאי 1890 – 26 במאי 1947, ז' בסיוון תש"ז) היה סופר עברי, עורך ועיתונאי. כתב גם ביידיש.

קורות חיים
יצחק יציב נולד בעיירה סוחוצ'ין שמצפון-מזרח לעיר פלונסק שבפולין (אז בתחום המושב של האימפריה הרוסית) למשפחה יהודית מתקדמת. אביו היה עורך דין, ויצחק למד ב"חדר מתוקן", והשלים את לימודיו בישיבה של פלונסק. במקביל למד לימודי חול. בשנת 1910, בהיותו כבן עשרים, עלה לארץ ישראל. הוא עלה לירושלים, וסיים את לימודיו בבית המדרש למורים מיסודו של דוד ילין. עבר ליפו, ושימש שם מורה בבית הספר לבנים שבשכונות היהודיות הראשונות.

לקראת סופה של מלחמת העולם הראשונה התנדב לגדוד העברי הבריטי "הראשון ליהודה", ונטל חלק בפעולות הכיבוש של ארץ ישראל מידי העות'מאנים. לאחר שחרורו מהצבא הבריטי יצא לברלין בירת גרמניה, והשלים שם את לימודי העיתונאות שלו. משחזר לארץ, בראשית שנות העשרים, החל לקחת חלק פעיל בעיתונות העברית.

יצחק יציב ערך את שבועונה של מפלגת "אחדות העבודה", "קונטרס", משנת 1923 עד שנת 1929. ובאותה השנה הצטרף למערכת היומון "דבר", שם עבד עד ימיו האחרונים, כעשרים שנה. הוא פרסם ב"דבר" רשימות קצרות, ביקורות, פרקי זכרונות ועוד.

בשנת 1931 היה יציב, יחד עם ברכה חבס והצייר-הסופר נחום גוטמן, בין מייסדי השבועון "דבר לילדים". הוא ערך את העיתון ברציפות כשש-עשרה שנים, עד מותו המוקדם. יציב היה בין מטביעי החותם המובהקים ביותר על ספרות הילדים העברית בארץ. הוא הקים וטיפח דורות של יוצרים לילדים, הן במסגרת "דבר לילדים" והן מחוצה לו. עם הקמת הגה נמנה עם חבר עורכיו.

יציב נפטר בתל אביב בשנת 1947, ממחלת לב שממנה סבל מספר שנים. בן 57 במותו. נקבר בבית העלמין הישן.

אשתו, מרי יציב (רוזובסקי), הייתה עסקנית וסופרת. הייתה מעורבת בקליטת עולים, ופרסמה את רשמיה במדור קבוע בשם "עם עולים". רשימותיה ראו אור בשני קבצים מרשמיה.

 הנצחה 
 לזכרו של יציב הוקם "פרס יציב" לספרות ילדים.
 נקרא על שמו רחוב בקריית חיים.
 המרכז הלימודי "בית יציב", הכולל גם אכסניית נוער, בבאר שבע.

ספריו
 אהרון אטקין: פרקי חייו מסֻפרים מאת חבריו וערוכים בידי י' יציב, תל אביב: המרכז לנוער של הסתדרות העובדים בארץ-ישראל, תרצ"ט 1939.
דב הוז: פרקי חיים / כתובים בידי י' יציב, תל אביב: הוועד הפועל של ההסתדרות הכללית של העובדים העברים בארץ ישראל, תש"ב 1942.
 במעגל הימים (הציורים: נחום גוטמן), תל אביב: דבר לילדים, תש"ט 1949. (רשימות לילדים)
 בין עין לנפש: רשימות, מאמרים, מסות; הסדיר והקדים דב סדן, תל אביב: דבר, תשי"ג. (יצא לאחר מותו)

קישורים חיצוניים



  (כותבים שונים, בהם ח"ש, דב שטוק, ד. זכאי)

 יצחק יציב – שבעה למותו, בעיתון "דבר":
  (רשימתו האחרונה, הבלתי גמורה)





 לזכר יצחק יציב – שלושים למותו, בעיתון "דבר":












 ,  (2 רשימות מפרי עטו, מתוך ספר רשימותיו: "לב הנוסע"; "דיוקן עצמי")




 י. יציב – 20 שנה לפטירתו, בעיתון "דבר":

  (נכתב שלושה ימים לפני מות שטיינברג)
 דליה וירצברג-רופא, "במעגל הימים"/ יצחק יציב, אימגו

הערות שוליים

קטגוריה:אנשי העלייה השנייה
קטגוריה:לוחמי הגדודים העבריים
קטגוריה:סופרי ילדים ונוער עבריים
קטגוריה:סופרי ילדים ונוער ביישוב
קטגוריה:סופרים כותבי עברית ביישוב
קטגוריה:סגל דבר
קטגוריה:עיתונאים כותבי עברית ביישוב
קטגוריה:עיתונאי ילדים ונוער ביישוב
קטגוריה:עורכי דבר לילדים
קטגוריה:עורכי עיתונים בשפה העברית
קטגוריה:עורכי עיתונים ביישוב
קטגוריה:אישים הקבורים בבית הקברות טרומפלדור
קטגוריה:אישים שעל שמם פרס ספרותי
קטגוריה:ארץ-ישראלים שנולדו ב-1890
קטגוריה:ארץ-ישראלים שנפטרו ב-1947